યોગી સરકારનાં આ નિર્ણયને ખુબ મહત્વપૂર્ણ ગણવામાં આવે છે. આ સંબંધમાં સંતો તરફથી કરવામાં આવેલી માંગને સ્વિકારી લેવામાં આવી છે. ગયા મહિનામાં મુખ્યપ્રધાનની સાથે અખિલ ભારતીય અકાડા પરિષદના પ્રતિનિધીઓની એક બેઠક યોજવામાં આવી હતી. આ બેઠકની વિગતમાં અભ્યાસ કરવામાં આવ્યા બાદ જાણવા મળ્યુ છે કે પરિષદનાં અધ્યક્ષ મહંત ગિરિ મહારાજ અને અખિલ ભારતીય શ્રી પંચ ડિગમ્બર અનિ અખાડાનાં મહંતે અલ્હાબાદ જિલ્લામાં ગાડીઓ પર ટોલ ટેક્સ ન લગાવવાની માંગ કરી હતી. મહંતોએ માંગ કરી હતી કે આનાથી સાધુ સંતોને ૨૦૧૯માં કુંભ આવવામાં સરળતા રહેશે. આદિત્યનાથે તરત જ સંબંધિત વિભાગને આ સંબંધમાં સુચના જારી કરી હતી. જેના ભાગરૂપે ૧૫મી ડિસેમ્બર ૨૦૧૮થી ૧૫મી માર્ચ ૨૦૧૯ સુધી આગામી ત્રણ મહિના સુધી લો ટેક્સ હટાવવાનો મામલો એનએચએઆઇ સમક્ષ ઉઠાવવાની વાત કરવામાં આવી હતી.